मदीना मस्जिद में पैगंबर-ए-इस्लाम के बाल मुबारक की जियारत करवाई
शहरके मदीना मस्जिद में शनिवार को पैगंबर-ए-इस्लाम के बाल मुबारक की जियारत करवाई। इस दौरान बालोतरा शहर, सिवाना, समदड़ी, जसोल, असाड़ा, आसोतरा, सिणधरी, तिलवाड़ा, सिड़ली, पचपदरा, गोपड़ी, रिछोली, पाटोदी, बड़नावा, बायतु, गिड़ा आदि गांवों के जायरीनों ने नबी-ए-पाक के पवित्र बाल मुबारक की जियारत की। मदीना मस्जिद में सवेरे 10 से शाम 6 बजे जियारत का कार्यक्रम रखा गया, जिसमें महिलाओं एवं पुरुषों ने भाग लिया। सुन्नी एजुकेशन सोसायटी बालोतरा के सय्यद रमजान अली ने बताया कि पैगंबर-ए-इस्लाम का यह पवित्र बाल मुबारक करीब 1450 साल पुराना है, जो कि अलग-अलग बुजुर्गों के माध्यम से होता हुआ सुजा शरीफ के पीर साहब सय्यद गुलाम हुसैन शाह साहब के पास पहुंचा। किबला पीर साहब ने यह पवित्र बाल मुबारक बालोतरा एवं उपखंड के गांवों की जियारत के लिए बालोतरा तमाम मुसलमानों को वक्फ कर दिया, जिसकी हर साल एक बार जियारत करवाई जाती है। बाल मुबारक की जियारत में मुस्लिम समाज इंतजामिया कमेटी बालोतरा, सुन्नी एजुकेशन सोसायटी, मोमडन युवा ग्रुप, मदीना मस्जिद कमेटी, जिलानी कमेटी, मदीना मोहल्ला कमेटी एवं बालोतरा की तमाम कमेटियों के सदस्य मौजूद रहे। बाहर गांवों से आने वाले सभी अतिथियों के लिए दोपहर के भोजन की व्यवस्था सभी सिंधी छीपा समाज की तरफ से की गई। प्रसाद एवं चाय का इंतजाम मदीना मस्जिद मोहल्ला की तरफ से रखा गया।
बालोतरा. बाल मुबारक की जियारत करते अकीदतमंद।
bho_Deva hin_Deva bho_Deva